Zhantas/Cleaned-Kyrgyz_Wikipedia huggingface dataset:
Сот арачылары

Сот арачылары – С. а-нын тизмесине киргизилген жана кылмыш-жаза иштерин короо жолу менен сот адилеттигин ишке ашырууга чакырылган жарандар. (кара:Элдик сот арачысы). С. а. институту Оруссияда 1862-жылдан 1917-жылга чейин иштеген; 1992-ж. кайра уюштурулган. С. а. ишке жарактуу, 25 жашка чыккан, соттолбогон жарандар болуусу тийиш. Дайындуу иштерди кароо үчүн С. а. соттун аппараты тарабынан кокус тандоо усулу менен алынат. КРде С. а. институту жок.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот арачыларынын коллегиясы

Сот арачыларынын коллегиясы – кээбир өлкөлөрдөгү сот иштерин кароого ыйгарым укугу бар сот арачыларынын курамы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот арачыларынын тыянагы

Сот арачыларынын тыянагы – айрым өлкөлөрдүн кылмыш-жаза процессинде соттолуучунун айыбы жөнүндөгү негизги чечим менен кошо, кылмыш ишин тескөөдөгү анын алдына коюлган маселе боюнча сот коллегиясынын чечими.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот баллистикасы

Сот баллистикасы – ок атуучу куралдарды жана анын ок-дарыларын колдонууга байланыштуу кылмыштарды иликтөө усулун окуп-үйрөнүүчү криминалистика бөлүгү. С. б-нын милдеттерине төмөндөгүлөр кирет: буюмзаттын ок атуучу куралдарга жана анын ок-дарысына кире тургандыгын аныктоо, ок атуучу куралдардын жана анын ок-дарысынын түрүн, үлгүсүн, анын техникалык абалын аныктоо, гильзага түшкөн издер боюнча колдонулган куралдын өзүн табуу, ок атууга байланышкан жагдайларды (аралыгын, багытын ж. б.) аныктоо.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот департаменти

Сот департаменти – КР сот органдарын материалдык-каржы жактан аткаруучу-тескөөчү милдетин жүзөгө ашыруучу КР Юстиция министрлигинин түзүмдүк бөлүгү. С. д. республикалык бюджет каржысынын эсебинен сот тутумунун ишин уюштуруу-камсыздоо жагын жүргүзөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот жазапулу

Сот жазапулу – ишке катышы бар жана сот акыйкаттуулугуна жардам берген жактарга, ошондой эле мыйзам же сот тарабынан жүктөлгөн укук жүрүмдөрүн аткарбай койгон дагы башка субъекттерге карата колдонулуучу мүлктүк санкцияны билдире турган юридикалык жоопкерчилик чарасы (м.:сот жыйынынын тартибин бузуу, соттун чакыруусу боюча эч себепсиз келбей коюу). С. ж. сот же коллегиялык курамдагы сот тарабынан укук жүрүмдөрүнүн мыйзамдарында каралган учурларда жана өлчөмдө салынат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот жыйыны

Сот жыйыны – иштерди соттук кароодон жана кылмыш кылгандыгы үчүн күнөөлүү жактарга карата мыйзамда белгиленген жаза чарасын колдонуу же күнөөлүү эмес жактарды актоодон турган сот жүрүмүнүн борбордук бөлүгү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот иммунитети

Сот иммунитети – сот бийлигин алып жүрүүчү катары судьялардын колтийбестиги; ал тийешелүү органдардын улуксатысыз судья кылмыш-жаза жоопкерчилигине тартылбайт, камакка алынбайт, күчтөп алып келүүгө жатпайт дегенди билдирет. Судья колтийбестик укугу менен иммунитетин пайдаланат, өз статусуна ылайык социалдык, материалдык ж. б. көзкарандысыздык кепилдиктери менен камсыз кылынат. Кылмыш үстүнөн кармалгандан башка учурларда, сот камалууга, кармалууга жана жекече тинтилүүгө жатпайт. Судьяга карата кылмыш-жаза иши, мекемелик сот алдында административдик тартип бузуу иши КР Башкы прокурору тарабынан гана козголот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот инстанциясы (баскычы)

Сот инстанциясы (баскычы) – белгилүү компетенциялуу сотто ишти кароо баскычы. КР жарандык жана кылмыш-жаза процесстерде соттор биринчи баскычтагы апелляциялык, кассациялык жана көзөмөлдүк инстанция болуп бөлүнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот иш-тажырыйбасы

Сот иш-тажырыйбасы – роман-герман өлкөлөрүнүн сот тутумундагы тигил же бул маселелер боюнча (баарыдан мурда жогорку) сот чечимдеринин жыйындысын билдирүүчү түшүнүк. Атайын жыйнактарда топтолгон С. и. аракеттеги мыйзамдардын кенемтесин толтура турган жардамчы укук булагынын ролун аткарат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот көзөмөлүнө алуу

Сот көзөмөлүнө алуу – сот өкүмдөрүнүн, чечимдеринин, аныктамаларынын, токтомдорунун мыйзамдуулугу менен негиздүүлүгүн текшерүү боюнча, мыйзамдардын колдонулушу боюнча жетектөөчү сот органдарын түшүндүрмө берүү боюнча, ошондой эле соттор арасындагы талаш-тартышты чечүү боюнча соттордун процесстик ишмердүүлүгү. С. к. а. сот жаңылыштыгын оңдоонун, мыйзамдарды туура жана бирдей пайдалануунун кепилдиги болуп саналат. КР Жогорку соту тарабынан КРдеги жергиликтүү соттордун мыйзамдуу күчүнө кирген баардык сот актыларын кароо (кайра кароо) жолу аркылуу жүзөгө ашырылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот коллегиясы

Сот коллегиясы – мыйзамдуу күчүнө кирген сот актыларын көзөмөл тартибинде кайра кароону жүзөгө ашыра турган КР Жогорку сотунун, обулустук жана ага теңдештирилген соттордун курамдык бөлүктөрү. КР Жогорку сотунун С. к.: облусттук жана ага тендештирилген соттордун мыйзамдуу күчүнө кирген сот актыларын көзөмөлгө алуу тартибинде кайра кароону; процесстик мыйзамдарда каралган учурларда, облустук жана ага теңдештирилген соттордун жаңы ачылган жагдайлар боюнча алар кабыл алган сот актыларын кайра кароону ишке ашырат. Облусттук жана ага тендештирилген соттордун С. к.: апелляциялык баскычы катары райондук жана ага тендештирилген соттордун мыйзамдуу күчүнө кире элек сот актыларын кайра карайт; кассациялык баскыч катары райондук жана ага тендештирилген соттордун мыйзамдуу күчүнө кирген сот актыларын кайра карайт. Арбир С. к. белгилүү бир катмардагы (кылмыш-жаза жана административдик тартип бузуулар, жарандык, административдик жана экономикалык) иштерди карайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот котормочусу

Сот котормочусу – КР процесстик мыйзамдарында каралган учурларда, сот тарабынан дайындалган жана тил менен котормо ишинде зарыл болчу нерселерди билген жак. Котормочу соттун чакыруусу боюнча келүүгө милдеттүү жана котормону толук, туура жана өз маалында жүргүзүүгө тийиш. Атайылап туура эмес которуп койгон учурларда, С. к. КР кылмыш-жаза мыйзамдарына ылайык кылмыш жоопкерчилигине тартылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот мыйзамы

Сот мыйзамы ( lex fori ) – талаш-тартыш каралып жаткан (сотто, арбитражда же башка органда) өлкөнүн укугу пайдаланылуучу бекитүү формуласы. Бул формулага ылайык сот же башка укукту колдонуучу орган ошол укук мамилесинин түзүмүндөгү чет элдик элементке карабастан өз өлкөсүнүн укугун жетекчиликке алуусу тийиш. Кандай гана түрдөгү болбосун, жарандык укук мамилелеринин чөйрөсүндөгү коллизиялык маселелерди чечүүдө пайдаланылат жана ушул сапатта баардык башка коллизиялык байламаларды алмаштыра алат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот өндүрүшүнүн айкындыгы

Сот өндүрүшүнүн айкындыгы – маңызы баардык иштерди ачык териштирүү жана сот өкүмдөрүн (чечимдерин) ачык жарыя кылууда турган сот жүрүмүнүн демократиялык принциби.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот өндүрүшүнүн оозекилиги

Сот өндүрүшүнүн оозекилиги – түздөнтүз сот жыйынында сот тарабынан каралуучу баардык маселелерди иликтөө жана талкуулоону, кылмыш-жаза жана жарандык иштер боюнча соттун баардык токтомдорун жарыялоону оозеки жүргүзүү принциби.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот психиатриясы

Сот психиатриясы – медицина илиминин тармагы; ал кылмыш-жаза жана жарандык укук менен жүрүмдөрүнүн белгилүү бир маселелерине карата акыл-эс жактан өзгөрүүлөрдү изилдейт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот психологиясы

Сот психологиясы – жарандык жана кылмыш-жаза сот өндүрүшүнүн психологиялык жагын жана аргандай юридикалык статустагы жактардын психологиялык өзгөчөлүгүн изилдей турган юридика психологиянын бир тармагы.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Сот статистикасы

Сот статистикасы – укук статистикасынын башкы бөлүктөрүнүн бири; сот ишмердүүлүгүнүн сандык жагын изилдейт. КР Жогорку соту сот иш-тажырыйбасын изилдейт жана жалпылаштырат, С. с-н жүргүзөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот тапшырмасы

Сот тапшырмасы – ишти карап жаткан соттун башка сотко карата тапшырмасы. Башка шаардан же райондон далилдерди чогултуу зарылчылыгынан улам, ишти карап жаткан сот башка бир тийешелүү сотко белгилүү бир процесстик аракетти жасоону тапшырат. Сот тапшырмасы жөнүндөгү аныктамада каралып жаткан иштин мазмуну кыскача баяндалат, аныктала турган жагдайлар жана тапшырманы аткаруучу сот тарабынан жыйнала турган далилдер көрсөтүлөт. Бул аныктама дарегине жөнөтүлгөн сот үчүн милдеттүү болот, жана да 1 айга чейинки мөөнөт ичинде аткарылууга тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот токсикологиясы

Сот токсикологиясы – өлтүрүү, өзүн-өзү өлтүрүү же өндүрүш менен турмуш-тиричиликтеги кырсыктын натыйжасында келип чыгуучу ууланууларды изилдей турган сот медицинасы менен токсикологиясынын тармагы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот түзүлүшү

Сот түзүлүшү – 1) милдеттерди, уюштуруу жана иштөө принциптерин, сот түзүмдөрү менен компетенциясын белгилөөчү ченем жыйымдары. С. т. жөнүндөгү ченемдер КР Конституциясында, конституциялык мыйзамдарда жана КР мыйзамдарында камтылган; 2) сот мекемелеринин тутуму.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот тутуму

Сот тутуму – белгилүү бир мамлекеттин баардык сотторунун жыйындысы. КРде ал КР Конституциясы менен КР мыйзамдары аркылуу белгиленет жана КР Конституциялык сотунан, КР Жогорку сотунан, КР жергиликтүү сотторунан турат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот фотосүрөтү

Сот фотосүрөтү – криминалистикадагы далил буюмдарды тиркөө жана изилдөө үчүн колдонулуучу усул тутумдары менен сүрөткө тартуу техникалык каражаттары.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чечими

Сот чечими – иш негизинен чечиле турган баштапкы баскычтагы сот актысы. Ал мыйзамдуу жана негиздүү болууга тийиш. Соттордун кеңеш сырын сактоо менен, кеңешме бөлмөдө сот тарабынан чыгарылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чечиминин аныктыгы (тактыгы)

Сот чечиминин аныктыгы (тактыгы) – КМШ өлкөлөрүнүн көпчүлүгүнүн процесстик мыйзамдарындагы доону канагаттандыруу же канагаттандырбоонун так талаптары; ага ылайык соттун чечиминде доонун канаттандырылгандыгы жана канагаттандырылбаганы жөнүндө так жазылуусу тийиш; эгерде доо канаттандырылса, доочуга эмне ыйгарылганы, анын кайсы укугу таанылганы, жоопкердин эмнеге милдеттендирилгени так айтылуусу керек. Белгилүү шарттарда гана аткарыла турган чечимдерди чыгарууга (шарттуу чечимдерди) жол берилбейт. Соттун субъективдүү укуктарды жана милдеттенмелерди ишке ашыруунун бирдей ыкмалары катары аркыл жолдорун алдынала кароо менен, теңата чечимдерди чыгарууга акысы жок. Мындай талап КР мыйзамдарында каралган эмес.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чечиминин өзгөрүлбөстүгү

Сот чечиминин өзгөрүлбөстүгү – сот чечиминин өзгөрүлбөс касиети ал чечимди чыгарган соттун (судьянын) өзү аны үчүн да аны өзгөртө же жоёо албастыгында (чечим кабал алынары менен пайда болгон) турат. Сот чечиминин туруктуулугун камсыз кылуунун биринчи жана эң маанилүү баскычы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чечиминин мыйзамдуу күчү

Сот чечиминин мыйзамдуу күчү – туруктуулук жана аракеттердин мыйзам менен камсыз кылынган милдеттүүлүгү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чечиминин толуктугу

Сот чечиминин толуктугу – сот чечимине болгон талап, ага ылайык чечимде доочунун арызындагылардын жана сот караган баардык дооматтарга жана аларга каршы келтирилген далилдерге жооптор камтылышы керек. Соттун доочу доосун канааттандырууга укуктуу деп тапкан, бирок ага тийешелүү материалдык байлыктарды алып бербеген ортолук жарым-жартылай чечим чыгарылышына жол берилбейт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот чыгымдары

Сот чыгымдары – иш, чечимдерди аткаруу, аныктамалар, токтомдор боюнча өндүрүш менен байланышкан мамлекеттик алымдар менен чыгымдардан түзүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сот экспертизасы (калысбаам)

Сот экспертизасы (калысбаам) – кылмыш-жаза, жарандык же дагы башка катмардагы материалдар, иш жүзүндөгү маалыматтар менен жагдайлар боюнча процесстик мыйзамдарда каралган тартипте эксперттер тарабынан жүргүзүлө турган изилдөөлөр. Тергөөчү менен прокурордун токтому, С. э-ны дайындоо жөнүндөгү сот аныктамасы С. э. үчүн негиз катары кызмат өтөйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сотко өткөрүү

Сотко өткөрүү – кээбир постсоветтик өлкөлөрдүн кылмыш-жаза процесстериндеги ишти соттук тергөөгө өткөрүү үчүн фактылык маалыматтардын жана юридикалык негиздердин жетиштүүлүгү текшерилүүчү баскычы. КР мыйзамдары боюнча прокурор ишти сотко жөнөтөт, ошондо бир эле убакта ал жөнүндө айыпталуучуга, коргоочуга, жабырлануучуга жана анын өкүлүнө, жарандык доочуга, жарандык жоопкерге жана алардын өкүлдөрүнө кабарлайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Сотко чейинки оңоо

Сотко чейинки оңоо – каржы, экономика, уюштуруу мүнөзүндөгү чараларды колдонуу аркылуу, карызкорду чарбачылык жактан кайрадан бутуна тургузууну көздөй турган кудуретсиздик жүрүмүндөгү жолжобо. Ал мыйзамда каралган мөөнөт ичинде баардык кредиторлордун талабын канагаттандырууну көздөйт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттогу жарыш сөз

Соттогу жарыш сөз – сот териштирүүсү бүткөндөн кийин жүрүүчү сот жыйынынын бир бөлүгү; анда сот жүрүмүнүн катышуучулары сот териштирүүсүндө орун алган нерселердин жыйынтыгын чыгарат, иликтенген далилдер талдоого алынат. С. ж. с-дүн катышуучулары өз сөзүндө териштирүүдө каралбаган нерселерге шилтеме жасоого акысы жок. С. ж. с-дүн узактыгын чектөөгө соттун укугу жок.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттолгон адам

Соттолгон адам – сот өкүмү чыгып соттолгон адам.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттолгондорду түзөтүү

Соттолгондорду түзөтүү – соттолгондорду адамга, коомго, эмгекке, адам жашоосунун ченемдерине, эреже менен каада-салтка сый мамиле жасоого үйрөтүү, жүрүм-турумун оңдоо жолуна салуу; кылмыш-жаза-аткаруу мыйзамдарынын негизги максаттарынын бири. С. т-нүн негизги каражаттары: жаза мөөнөтүн аткаруу жана өтөө тартиби, тарбия иштери, коомдук пайдалуу эмгек, жалпы билим алуу, кесиптик даярдык, коомдук таасир.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттолгондук

Соттолгондук – КР кылмыш-жаза укугундагы кылмыш жоопкерчилигинин бир белгиси. Ал соттолгон адамдын жазага тартуу мазмунуна кирбеген айрым бири укуктарын чектөөдөн турат (м.: кандайдыр бир кызмат орундарын ээлөөгө, кандайдыр бир иш-аракеттерди жасоого тыюу салуу). КР кылмыш-жаза мыйзамдарына ылайык, күнөөлөө өкүмү мыйзамдуу күчүнө киргенден тартып, соттолгондугу жоюлганга же алынып салынганга чейин ал адам соттолуучу болуп саналат. С. кайрадан кылмыш жасаганда жана ага карата жаза дайындалганда эске алынат. С. алынып салынат же жоюлат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттолгондукту алып салуу

Соттолгондукту алып салуу – соттолгондукка байланыштуу укуктук натыйжаларды жокко чыгаруу. КР кылмыш-жаза мыйзамдарына ылайык, С. а. с. маселеси жазаны өтөп чыккан адамдын өтүнүчү менен анын жашаган жери боюнча сот тарабынан чечилет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Соттолгондукту жоюу

Соттолгондукту жоюу – соттолгондуктун аракетинин кылмыш-жаза мыйзамдарында белгиленген мөөнөт аяктагандан кийин өзүнөн өзү, б. а. соттун ушул маселе боюнча өзгөчө чечимин чыгарбастан эле токтолушу. КР кылмыш-жаза мыйзамы боюнча соттолгондук төмөндөгү учурларда жоюлат: 1) шарттуу соттолгон адамдарга карата – сыноо мөөнөтү аяктагандан кийин; 2) эркиндигинен ажыратуу жазасынан жумшагыраак жазага соттолгон адамдарга карата – жазаны өтөгөндөн кийин 1 жыл өткөндө; 3) анча деле оор эмес кылмыштар үчүн эркиндигинен ажыратууга соттолгон адамдарга карата – жазаны өтөгөндөн кийин 3 жыл өткөндө; 4) анча оор эмес кылмыштар үчүн соттолгон адамдарга карата – жазаны өтөгөндөн кийин 5 жыл өткөндө; 5) оор кылмыштар үчүн соттолгон адамдарга карата – жазаны өтөгөндөн кийин 8 жыл өткөндө; 6) өзгөчө оор кылмыштар үчүн соттолгон адамдарга карата – жазаны өтөгөндөн кийин 10 жыл өткөндө. Эгер соттолгон адам жазаны өтөөдөн мыйзамда белгиленген тартипте мөөнөтүнөн мурда бошотулса, же жазанын өтөлө элек бөлүгү кыйла жеңил жаза менен алмаштырылса, анда С. ж. мөөнөтү иш жүзүндө өтөгөн жаза мөөнөтүнө жараша, негизги жана кошумча жаза түрлөрүн өтөөдөн бошотулган учурдан баштап эсеп-телет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр